title: Регламент за изпълнение (ЕС) № 644/2012 на Комисията от 16 юли 2012 година за изменение по отношение на Русия на Регламент (ЕС) № 206/2010 за установяване на списъци на трети страни, територии или части от тях, от които е разрешен вносът в Европейския съюз на някои животни и прясно месо, и за определяне на изискванията за ветеринарното сертифициране  текст от значение за ЕИП

text:
               17.7.2012

               BG

               Официален вестник на Европейския съюз

               L 187/18

         РЕГЛАМЕНТ ЗА ИЗПЪЛНЕНИЕ (ЕС) № 644/2012 НА КОМИСИЯТА
   от 16 юли 2012 година
   за изменение по отношение на Русия на Регламент (ЕС) № 206/2010 за установяване на списъци на трети страни, територии или части от тях, от които е разрешен вносът в Европейския съюз на някои животни и прясно месо, и за определяне на изискванията за ветеринарното сертифициране
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2004/68/ЕО на Съвета от 26 април 2004 г. относно определяне на ветеринарно-санитарните правила за внос и транзит в Общността на някои живи копитни животни, за изменение на Директиви 90/426/ЕИО и 92/65/ЕИО и за отмяна на Директива 72/462/ЕИО (1), и по-специално член 3, параграф 1, първа и втора алинея, член 6, параграф 1, първа алинея, член 7, буква д), член 8, буква г) и член 13, параграф 1 от нея,
   като има предвид, че:

               (1)

               В Директива 2004/68/ЕО са определени ветеринарно-санитарните изисквания за внос и транзит през Съюза на живи копитни животни. В нея се предвижда, че за транзита през Съюза на живи копитни животни, пристигащи от трети страни, на които е дадено разрешение, могат да бъдат определяни специфични разпоредби, включително образци на ветеринарни сертификати, при условие че тези животни преминават транзитно през територията на Съюза под одобрението и надзора на митническите служби и официалните ветеринарни служби, през одобрени гранични контролно-пропускателни пунктове и без спиране на територията на ЕС, освен спиранията, необходими за целите на хуманното отношение към животните.

               (2)

               С Регламент (ЕС) № 206/2010 на Комисията (2) се установяват изискванията за ветеринарно сертифициране при въвеждане в Съюза на определени пратки, които съдържат живи животни, включително копитни. В приложение I към посочения регламент се съдържа списък на трети страни, територии или части от тях, от които могат да се въвеждат такива пратки в Съюза, заедно с образците на ветеринарните сертификати, които трябва да придружават посочените пратки.

               (3)

               Във връзка с искане от страна на Русия да бъде разрешено транзитното преминаване на живи животни от рода на едрия рогат добитък за отглеждане и разплод от област Калининград („Калининградская область“) през територията на Литва, Комисията проведе инспекция в Калининград. Тя заключи, че ветеринарно-санитарната ситуация в тази област изглежда благоприятна. На тази основа следва да бъде разрешено въвеждането в Съюза на пратки от такива животни единствено за целите на транзита от област Калининград към други части от територията на Русия през територията на Литва посредством пътни превозни средства.

               (4)

               В допълнение Литва може да осигури изпълнението на мерките, предвидени в член 8, параграф 1 от Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (3) по отношение на тези животни от област Калининград, за които поради външни обстоятелства транзитният превоз не може да бъде осъществен без разтоварване.

               (5)

               Русия също така потвърди съгласието си с Беларус в рамките на митническия съюз, който включва и двете държави и чието съществуване предполага прилагането на едни и същи стандартни ветеринарно-санитарни изисквания за внос и в двете страни.

               (6)

               Поради това Регламент (ЕС) № 206/2010 следва да бъде изменен, така че да бъде уреден транзитът на живи животни от рода на едрия рогат добитък за отглеждане и разплод от област Калининград. Списъкът на третите страни, територии или части от тях, от които е разрешен вносът в Съюза на някои животни, посочени в част 1 от приложение I към Регламент (ЕС) № 206/2010, следва да бъде съответно изменен.

               (7)

               Също така е необходимо да се предвиди образец на ветеринарен сертификат за транзита на такива животни. Съответно в част 2 от приложение I към Регламент (ЕС) № 206/2010 следва да бъде вмъкнат образец на ветеринарен сертификат „BOV-X-TRANSIT-RU“.

               (8)

               Поради това Регламент (ЕС) № 206/2010 следва да бъде съответно изменен.

               (9)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕС) № 206/2010 се изменя, както следва:

               (1)

               Вмъква се следният член:
               „Член 12a
               Дерогация за транзита през Литва на определени пратки, които съдържат живи животни от рода на едрия рогат добитък за отглеждане и разплод
               1.   Транзитното преминаване по шосе през Литва на пратки от живи говеда за отглеждане и разплод, произхождащи от руската област Калининград и изпратени до местоназначение извън Съюза, се разрешава, ако са изпълнени следните условия:

                           a)

                           животните влизат в Литва през граничния контролно-пропускателен пункт Кибартай и я напускат при граничния контролно-пропускателен пункт Медининкай;

                           б)

                           животните се превозват в контейнери на пътни превозни средства, запечатани с пломба със сериен номер на граничния контролно-пропускателен пункт на въвеждане в Съюза при пункта Кибартай от ветеринарните служби на компетентния орган на Литва;

                           в)

                           документите, посочени в член 7, параграф 1, третото тире от Директива 91/496/ЕИО на Съвета, включително надлежно попълненият ветеринарен сертификат в съответствие с образеца на ветеринарен сертификат „BOV-X-TRANSIT-RU“, установен в част 2 от приложение I към настоящия регламент, които придружават животните от граничния контролно-пропускателен пункт Кибартай до граничния контролно-пропускателен пункт Медининкай, са подпечатани с надпис „САМО ЗА ТРАНЗИТНО ПРЕМИНАВАНЕ ОТ РУСКАТА ОБЛАСТ КАЛИНИНГРАД ПРЕЗ ЛИТВА“ на всяка страница от официалния ветеринарен лекар на компетентния орган, отговорен за граничния контролно-пропускателен пункт Кибартай;

                           г)

                           процедурните изисквания, предвидени в член 9 от Директива 91/496/ЕИО на Съвета, са спазени;

                           д)

                           пратката е сертифицирана като одобрена за транзит през Литва с общия ветеринарен входен документ по член 1, параграф 1 от Регламент (ЕО) № 282/2004 на Комисията (4), подписан от официалния ветеринарен лекар на граничния контролно-пропускателен пункт „Кибартай“;

                           е)

                           животните се придружават от здравен сертификат, който позволява безпрепятственото им влизане в Беларус, и от ветеринарен сертификат, издаден за местоназначението на животните в Русия.

                     2.   Пратката не се разтоварва в Съюза и се придвижва директно към граничния контролно-пропускателен пункт на излизане Медининкай.
               Официалният ветеринарен лекар при граничния контролно-пропускателен пункт Медининкай попълва част 3 от общия ветеринарен входен документ, след като посредством проверките за излизане на пратката бъде удостоверено, че това е същата пратка, влязла в Литва при граничния контролно-пропускателен пункт Кибартай.
               3.   В случай на нередност или спешна ситуация по време на транзита, когато е целесъобразно държавата членка на транзит прилага мерките, предвидени в член 8, параграф 1, буква б), второто тире от Директива 90/425/ЕИО (5).
               4.   Компетентния орган на Литва проверява редовно дали броят на пратките, влизащи и напускащи територията на Съюза, съвпада.

               (2)

               Приложение I се изменя в съответствие с приложението към настоящия регламент.

         Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 16 юли 2012 година.

            За Комисията

            Председател

         José Manuel BARROSO

      (1)  ОВ L 139, 30.4.2004 г., стр. 321.

      (2)  ОВ L 73, 20.3.2010 г., стр. 1.

      (3)  ОВ L 224, 18.8.1990 г., стр. 29.

      (4)  ОВ L 49, 19.2.2004 г., стр. 11.

      (5)  ОВ L 224, 18.8.1990 г., стр. 29.“

      ПРИЛОЖЕНИЕ
      Приложение I към Регламент (ЕС) № 206/2010 се изменя, както следва:

                  (1)

                  Части 1 и 2 се заменят със следното:
                  „ЧАСТ 1

                     Списък на трети страни, територии или части от тях
                      (1)

                              Код по ISO и име на третата страна

                              Код на територията

                              Описание на третата страна, територията или частта от нея

                              Ветеринарен сертификат

                              Специални условия

                              Образец/образци

                              ДГ

                              1

                              2

                              3

                              4

                              5

                              6

                              CA — Канада

                              CA-0

                              Цялата страна

                              POR-X

                                 IVb

                                 IX

                                 V

                              CA-1

                              Цялата страна без долината Оканаган в Британска Колумбия, определена, както следва:

                                          —

                                          От точка на границата между Канада и Съединените щати с координати 120°15’ з.д и 49 с. ш.

                                          —

                                          На север до точка с координати 119°35’ з.д. и 50°30’ с.ш.

                                          —

                                          На североизток до точка с координати 119° з.д. и 50°45’ с.ш.

                                          —

                                          На юг до точка на границата между Канада и Съединените щати с координати 118°15’ з.д и 49° с. ш.

                              BOV-X, OVI-X, OVI-Y RUM (2)

                                 A

                              CH — Швейцария

                              CH-0

                              Цялата страна

                                  (3)

                              CL — Чили

                              CL-0

                              Цялата страна

                              BOV-X,OVI-X, RUM

                              POR-X, SUI

                                 B

                              GL — Гренландия

                              GL-0

                              Цялата страна

                              OVI-X, RUM

                                 V

                              HR — Хърватия

                              HR-0

                              Цялата страна

                              BOV-X, BOV-Y, RUM, OVI-X, OVI-Y

                              IS — Исландия

                              IS-0

                              Цялата страна

                              BOV-X, BOV-Y RUM, OVI-X, OVI-Y

                              POR-X, POR-Y

                                 B

                              ME — Черна гора

                              ME-0

                              Цялата страна

                                 I

                              MK – бивша югославска република Македония (4)

                              MK-0

                              Цялата страна

                                 I

                              NZ — Нова Зеландия

                              NZ-0

                              Цялата страна

                              BOV-X, BOV-Y, RUM, POR-X, POR-Y OVI-X, OVI-Y

                                 III

                                 V

                              PM – Сен Пиер и Микелон

                              PM-0

                              Цялата страна

                              BOV-X, BOV-Y, RUM, OVI-X, OVI-Y CAM

                              RS – Сърбия (5)

                              RS-0

                              Цялата страна

                                 I

                              RU — Русия

                              RU-0

                              Цялата страна

                              RU-1

                              Цялата страна с изключение на област Калининград

                              RU-2

                              Област Калининград

                              BOV-X-TRANSIT-RU

                                 X

                     Специфични условия (виж бележките под линия във всеки сертификат):

                              „I“

                              :

                              за транзит през територията на трета страна на живи животни, предназначени за незабавно клане, или на животни за угояване от рода на едрия рогат добитък, изпратени от държава членка и с местоназначение друга държава членка в камиони, запечатани с пломба със сериен номер.
                              Номерът на пломбата трябва да бъде въведен в здравния сертификат, издаден в съответствие с образеца, установен в приложение Е към Директива 64/432/ЕИО (6)
                                 за живи животни от рода на едрия рогат добитък за клане и угояване и в съответствие с образец I от приложение Д към Директива 91/68/ЕИО
                                  (7)
                                 за животни за клане от рода на овцете и козите.
                              Освен това пломбата трябва да бъде цяла при пристигането на определения за влизане в Съюза граничен контролно-пропускателен пункт и номерът ѝ да е регистриран в интегрираната компютризирана ветеринарна система на Съюза (TRACES).
                              Сертификатът трябва да бъде подпечатан на изходния пункт на Съюза от компетентния ветеринарен орган преди транзитното преминаване през една или повече трети страни с печат, носещ следния надпис: „САМО ЗА ТРАНЗИТНО ПРЕМИНАВАНЕ МЕЖДУ РАЗЛИЧНИ ЧАСТИ НА ЕВРОПЕЙСКИЯ СЪЮЗ ПРЕЗ БИВША ЮГОСЛАВСКА РЕПУБЛИКА МАКЕДОНИЯ/ЧЕРНА ГОРА/СЪРБИЯ (8)
                                  (9)“.
                              Животните за угояване от рода на едрия рогат добитък трябва да бъдат директно транспортирани до стопанството на местоназначение, определено от компетентния ветеринарен орган по местоназначение. Посочените животни не трябва да бъдат местени от посоченото стопанство, освен за незабавно клане.

                              „II“

                              :

                              територия, призната за официално свободна от туберкулоза за целите на износа за Съюза на живи животни, сертифицирани в съответствие с образеца на сертификат BOV-X.

                              „III“

                              :

                              територия, призната за официално свободна от бруцелоза за целите на износа за Съюза на живи животни, сертифицирани в съответствие с образеца на сертификат BOV-X.

                              „IVа“

                              :

                              територия, призната за официално свободна от ензоотична левкоза по говедата (ЕЛГ) за целите на износа за Съюза на животни, сертифицирани в съответствие с образеца на сертификат BOV -X.

                              „IVб“

                              :

                              призната за територия с официално свободни от ензоотична левкоза по говедата (ЕЛГ) стада, отговарящи на изискванията, установени в приложение Г към Директива 64/432/ЕИО за целите на износа за Съюза на живи животни, сертифицирани в съответствие с образеца на сертификат BOV-X.

                              „V“

                              :

                              територия, призната за официално свободна от бруцелоза за целите на износа за Съюза на живи животни, сертифицирани в съответствие с образеца на сертификат OVI-X.

                              „VI“

                              :

                              Географски ограничения:

                              „VII“

                              :

                              територия, призната за официално свободна от туберкулоза за целите на износа за Съюза на животни, сертифицирани в съответствие с образеца на сертификат RUM.

                              „VIII“

                              :

                              територия, призната за официално свободна от бруцелоза за целите на износа за Съюза на животни, сертифицирани в съответствие с образеца на сертификат RUM.

                              „IX“

                              :

                              територия, призната за официално свободна от болестта на Ауески за целите на износа за Съюза на живи животни, сертифицирани в съответствие с образеца на сертификат POR-Х.

                              „X“

                              :

                              Само за транзит през Литва на животни от рода на едрия рогат добитък за отглеждане и/или разплод от област Калининград към други области в Русия.

                        ЧАСТ 2

                     Образци на ветеринарни сертификати

                     Образци:

                              „BOV-X“

                              :

                              образец на ветеринарен сертификат за домашни животни от рода на едрия рогат добитък (включително видовете Bubalus и Bison и техните кръстоски), предназначени за отглеждане и/или разплод след внос.

                              „BOV-Y“

                              :

                              образец на ветеринарен сертификат за домашни животни от рода на едрия рогат добитък (включително видовете Bubalus и Bison и техните кръстоски), предназначени за незабавно клане след вноса.

                              „BOV-X-TRANSIT-RU“

                              :

                              образец на ветеринарен сертификат за домашни животни от рода на едрия рогат добитък (включително видовете Bubalus и Bison и техните кръстоски), предназначени за транзит от област Калининград към други области на Русия през територията на Литва.

                              „OVI-X“

                              :

                              образец на ветеринарен сертификат за домашни животни от рода на овцете (Ovis aries) и домашни животни от рода на козите (Capra hircus), предназначени отглеждане и/или разплод след вноса.

                              „OVI-Y“

                              :

                              образец на ветеринарен сертификат за домашни животни от рода на овцете (Ovis aries) и домашни животни от рода на козите (Capra hircus), предназначени за незабавно клане след вноса.

                              „POR-X“

                              :

                              образец на ветеринарен сертификат за домашни животни от рода на свинете (Sus scrofa), предназначени отглеждане и/или разплод след вноса.

                              „POR-Y“

                              :

                              образец на ветеринарен сертификат за домашни животни от рода на свинете (Sus scrofa), предназначени за отглеждане и/или разплод след вноса.

                              "RUM"

                              :

                              образец на ветеринарен сертификат за животни от разред Чифтокопитни (без животни от рода на едрия рогат добитък (включително видовете Bubalus и Bison и техните кръстоски), Ovis aries, Capra hircus, Свине и Пекари) и от семействата Носорози и Слонове.

                              „SUI“

                              :

                              образец на ветеринарен сертификат за дивечови животни от семейства Свине, Пекари и Тапирови.

                              „CAM“

                              :

                              образец на специално удостоверение за животни, внесени от Сен Пиер и Микелон съгласно условията, предвидени в част 7 от приложение I.

                     ДГ (допълнителни гаранции):

                              „A“

                              :

                              гаранции по отношение на изследванията за син език и епизоотична хеморагична болест, проведени върху животни, сертифицирани в съответствие с образците на ветеринарни сертификати BOV-X (точка II.2.8 Б), OVI-X (точка II.2.6 Г) и RUM (точка II.2.6).

                              „B“

                              :

                              гаранции по отношение на изследванията за везикулозна болест по свинете и класическа чума по свинете, проведени върху животни, сертифицирани в съответствие с образците на ветеринарни сертификати POR-X (точка II.2.4 Б) и SUI (точка II.2.4 Б).

                              „C“

                              :

                              гаранции по отношение на изследването за бруцелоза, проведено върху животни, сертифицирани в съответствие с образците на ветеринарни сертификати POR-X (точка II.2.4 В) и SUI (точка II.2.4 В)."

                  (2)

                  между образците на ветеринарни сертификати „BOV-Y“ и „OVI-X“ се вмъква следният образец на ветеринарен сертификат

         (1)  Без да се засягат специфичните изисквания за сертифициране, предвидени в което и да е приложимо споразумение между Съюза и трети страни.

         (2)  Единствено за живи животни, различни от онези, които принадлежат към видовете от семейство Плътнороги.

         (3)  Сертификати в съответствие със Споразумението между Европейската общност и Конфедерация Швейцария относно търговията със селскостопански продукти (ОВ L 114, 30.4.2002 г., стр. 132).

         (4)  Бивша югославска република Македония: окончателната номенклатура за тази държава ще бъде договорена след провежданите понастоящем преговори на равнището на ООН.

         (5)  Не включва Косово, както е определено в РССООН № 1244/99.

         (6)  ОВ 121, 29.7.1964 г., стр. 1977/64.

         (7)  ОВ L 46, 19.2.1991 г., стр. 19.

         (8)  Ненужната страна се зачерква.

         (9)  Сърбия, като не се включва Косово, както е определено в РССООН № 1244/99.


title: Регламент за изпълнение (ЕС) № 172/2013 на Комисията от 26 февруари 2013 година относно заличаването на някои съществуващи наименования на вино от регистъра, предвиден в Регламент (ЕО) № 1234/2007

text:
               27.2.2013

               BG

               Официален вестник на Европейския съюз

               L 55/20

         РЕГЛАМЕНТ ЗА ИЗПЪЛНЕНИЕ (ЕС) № 172/2013 НА КОМИСИЯТА
   от 26 февруари 2013 година
   относно заличаването на някои съществуващи наименования на вино от регистъра, предвиден в Регламент (ЕО) № 1234/2007
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 118т, параграф 3 във връзка с член 4 от него,
   като има предвид, че:

               (1)

               Наименованията на вино, защитени в съответствие с членове 51 и 54 от Регламент (ЕО) № 1493/1999 на Съвета от 17 май 1999 г. относно общата организация на пазара на вино (2) и член 28 от Регламент (ЕО) № 753/2002 на Комисията от 29 април 2002 г. относно определяне на някои правила за прилагане на Регламент (ЕО) № 1493/1999 на Съвета по отношение на описанието, обозначаването, представянето и защитата на определени лозаро-винарски продукти (3), бяха автоматично защитени по силата на Регламент (ЕО) № 1234/2007. Тези наименования на вино („съществуващи защитени наименования на вино“) са изброени в регистъра на защитените наименования за произход и защитените географски указания на вина, създаден в съответствие с член 118н от Регламент (ЕО) № 1234/2007 („регистъра“).

               (2)

               До 31 декември 2011 г. държавите членки трябваше да предадат на Комисията техническите досиета и националните решения за одобряване на тези съществуващи защитени наименования на вино. Съгласно член 118т, параграф 3 от Регламент (ЕО) № 1234/2007 съществуващите защитени наименования на вино, за които не е извършено предаване в посочения срок, вече не са защитени по силата на посочения регламент. Следователно посочените наименования следва да бъдат заличени от регистъра.

               (3)

               Заличаването от регистъра следва да не засяга вината, които са били пуснати на пазара или етикетирани с наименования на вино, подлежащи на заличаване от регистъра, преди датата на влизане в сила на настоящия регламент. Следователно предлагането на пазара на посочените вина следва да бъде разрешено до изчерпване на наличните количества.

               (4)

               Мярката, предвидена в настоящия регламент, е в съответствие със становището на Управителния комитет за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   Наименованията на вино, изброени в приложението към настоящия регламент, се заличават от регистъра, създаден в съответствие с член 118н от Регламент (ЕО) № 1234/2007.
   Член 2
   Вината, които са били пуснати на пазара или етикетирани с наименования на вино, посочени в член 1, преди датата на влизане в сила на настоящия регламент, могат да бъдат предлагани на пазара до изчерпване на наличните количества.
   Член 3
   Настоящият регламент влиза в сила на третия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 26 февруари 2013 година.

            За Комисията

            Председател

         José Manuel BARROSO

      (1)  ОВ L 299, 16.11.2007 г., стр. 1.

      (2)  ОВ L 179, 14.7.1999 г., стр. 1.

      (3)  ОВ L 118, 4.5.2002 г., стр. 1.

      ПРИЛОЖЕНИЕ

         Наименования на вино, посочени в член 1

                  Държава

                  Наименования, подлежащи на заличаване

                  Гърция

                  Αδριανή
                  Βίλιτσα
                  Κορωπί
                  Μονεμβασία
                  Παιανία
                  Πλαγιές Πετρωτού
                  Σύρος

                  Испания

                  Abanilla

                  Франция

                  Aigues
                  Allier
                  Argens
                  Balmes Dauphinoises
                  Bénovie
                  Bérange
                  Bessan
                  Bigorre
                  Blanquette de Limoux
                  Blanquette méthode ancestrale
                  Bordeaux Côtes de Francs
                  Bordeaux Haut-Benauge
                  Bourbonnais
                  Cassan
                  Caux
                  Cessenon
                  Charente
                  Charentes Maritimes
                  Chaume - Premier Cru des coteaux du Layon
                  Cher
                  Collines de la Moure
                  Comté de Grignan
                  Coteaux de Bessilles
                  Coteaux de Cèze
                  Coteaux de Fontcaude
                  Coteaux de la Cabrerisse
                  Coteaux de l’Ardèche
                  Coteaux de Laurens
                  Coteaux de Miramont
                  Coteaux de Montélimar
                  Coteaux de Murviel
                  Coteaux du Grésivaudan
                  Coteaux du Layon Chaume
                  Coteaux du Littoral Audois
                  Coteaux du Salagou
                  Coteaux du Verdon
                  Coteaux et Terrasses de Montauban
                  Coteaux Flaviens
                  Côtes de Castillon
                  Côtes de Ceressou
                  Côtes de Lastours
                  Côtes de Montestruc
                  Côtes de Pérignan
                  Côtes de Prouilhe
                  Côtes du Brian
                  Côtes du Condomois
                  Côtes du Vidourle
                  Crépy
                  Creuse
                  Cucugnan
                  Deux-Sèvres
                  Dordogne
                  Doubs
                  Entre-Deux-Mers-Haut-Benauge
                  Haute-Garonne
                  Hauterive
                  Haute-Saône
                  Hautes-Pyrénées
                  Hauts de Badens
                  Indre
                  Indre et Loire
                  Languedoc Grès de Montpellier
                  Languedoc La Clape
                  Languedoc Picpoul-de-Pinet
                  Languedoc Terrasses du Larzac
                  Loir et Cher
                  Loire-Atlantique
                  Loiret
                  Lot et Garonne
                  Maine et Loire
                  Meuse
                  Mont Baudile
                  Monts de la Grage
                  Néac
                  Nièvre
                  Petite Crau
                  Premières Côtes de Blaye
                  Principauté d’Orange
                  Pyrénées Orientales
                  Pyrénées-Atlantiques
                  Sainte Baume
                  Sarthe
                  Seine et Marne
                  Tarn
                  Tarn et Garonne
                  Terroirs Landais
                  Touraine Amboise
                  Touraine Azay-le-Rideau
                  Touraine Mestand
                  Val de Cesse
                  Val de Dagne
                  Val de Montferrand
                  Vaunage
                  Vendée
                  Vienne
                  Vins du Thouarsais
                  Vistrenque
                  Volnay Santenots

                  Италия

                  Alto Tirino
                  Cagnina di Romagna
                  Condoleo
                  Dolcetto delle Langhe Monregalesi
                  Dolcetto di Dogliani
                  Dolcetto di Dogliani Superiore
                  Donnici
                  Esaro
                  Golfo dei Poeti La Spezia
                  Guardia Sanframondi
                  Malvasia di Cagliari
                  Monica di Cagliari
                  Moscato di Cagliari
                  Pagadebit di Romagna
                  Pietraviva
                  Pollino
                  Romagna Albana spumante
                  Rosso Canosa
                  San Vito di Luzzi
                  Sangiovese di Romagna
                  Sant’Agata de’ Goti
                  Solopaca
                  Trebbiano di Romagna
                  Valle del Crati
                  Valle Peligna
                  Verbicaro

                  Люксембург

                  Crémant du Luxembourg

                  Унгария

                  Alföldi
                  Dél-alföldi
                  Dél-dunántúli
                  Duna melléki
                  Egerszóláti Olaszrizling
                  Észak-dunántúli
                  Nyugat-dunántúli
                  Somlói Arany
                  Somlói Nászéjszakák bora
                  Tisza melléki
                  Tisza völgyi
                  Villányi védett eredetű classicus

                  Португалия

                  Moscatel de Setúbal
                  Vinho Espumante Beiras
                  Vinho Regional Beiras

                  Румъния

                  Cernătești - Podgoria


title: Регламент за изпълнение (ЕС) 2015/500 на Комисията от 24 март 2015 година за определяне, в съответствие с Директива 2009/138/ЕО на Европейския парламент и на Съвета, на техническите стандарти за изпълнение във връзка с приложимите процедури за одобряване от надзорния орган на заявлението за прилагане на изравнителна корекция  Текст от значение за ЕИП

text:
               25.3.2015

               BG

               Официален вестник на Европейския съюз

               L 79/18

         РЕГЛАМЕНТ ЗА ИЗПЪЛНЕНИЕ (ЕС) 2015/500 НА КОМИСИЯТА
   от 24 март 2015 година
   за определяне, в съответствие с Директива 2009/138/ЕО на Европейския парламент и на Съвета, на техническите стандарти за изпълнение във връзка с приложимите процедури за одобряване от надзорния орган на заявлението за прилагане на изравнителна корекция
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2009/138/ЕО на Европейския парламент и на Съвета от 25 ноември 2009 година относно започването и упражняването на застрахователна и презастрахователна дейност (Платежоспособност II) (1), и в частност член 86, параграф 3 от нея,
   като има предвид, че:

               (1)

               С член 77б от Директива 2009/139/ЕО на застрахователните и презастрахователните предприятия се разрешава, след одобрение от надзорния орган, обвързано с изпълнението на определени условия, да прилагат изравнителна корекция на съответната срочна структура на безрисковия лихвен процент. Това налага да се установят правила за процедурите за одобряване на заявлението за прилагане на изравнителна корекция.

               (2)

               За да бъде прието дадено заявление за пълно, то следва да включва цялата информация, необходима на надзорния орган, за да извърши оценка и вземе решение. С оглед предоставянето на хармонизирана основа за оценката и решението на надзорния орган, заявлението следва да съдържа и сведения, че са удовлетворени всички условия по член 77б от Директива 2009/138/ЕО.

               (3)

               Заявлението за прилагане на изравнителна корекция е стратегическо решение с оглед управлението на риска и капиталовото планиране. В съответствие с член 40 от Директива 2009/138/ЕО административният, управителният или надзорният орган са най-висшата отговорна инстанция по отношение на спазването на разпоредбите, поради което участието на такъв орган в процеса на взимане на решение относно заявлението следва да бъде внимателно преценено.

               (4)

               В допълнение към изискванията в член 77б от Директива 2009/138/ЕО, в членове 44, 45 и 77в от нея се съдържат други изисквания, приложими към всички застрахователни или презастрахователни предприятия, които прибягват до изравнителна корекция. Поради това заявлението следва да съдържа доказателства, че в случай на одобрение всички тези изисквания ще бъдат изпълнени.

               (5)

               Приложимите процедури за одобряване на заявлението за прилагане на изравнителна корекция предвиждат постоянна комуникация между надзорния орган и застрахователното или презастрахователното предприятие. Тя се провежда както преди официалното подаване на заявлението до надзорния орган, така и по време на процеса на надзорен преглед след одобряването на заявлението. Постоянната комуникация е необходима, за да се гарантира, че надзорните решения са основани на подходяща и актуална информация и доказателства.

               (6)

               За да се осигури плавен и ефективен процес, преди да вземе окончателно решение дали да приеме или отхвърли заявлението надзорният орган следва да може да изиска от застрахователните и презастрахователните предприятия да изменят дадено заявление с цел да бъдат осветлени области, в които представените доказателства за спазването на съответните условия в член 77б от Директива 2009/138/ЕО са недостатъчни.

               (7)

               Когато взема решение дали са изпълнени изискванията на Директива 2009/138/ЕО, освен че трябва да разгледа свързаните със заявлението доказателства, надзорният орган следва да отчете и други съответни фактори.

               (8)

               Тъй като портфейлите, обект на изравнителна корекция, могат да се управляват на база действащо предприятие, предприятията, получили одобрение да използват изравнителна корекция за остойностяването на съответните пасиви, следва също така да се позволи да я използват за остойностяването на бъдещите застрахователни задължения, доколкото тези задължения и съответстващите им активи притежават същите характеристики като задълженията и активите, включени в първоначалния портфейл, обект на изравнителна корекция, и следователно пораждат същите рискове за съответното предприятие.

               (9)

               Поради взаимозависимостите между различните заявления за одобрение по Директива 2009/138/ЕО, при подаването на заявление за одобряване прилагането на изравнителна корекция застрахователното или презастрахователното предприятие следва да уведоми надзорния орган за други заявления — текущи или планирани за подаване до шест месеца — във връзка с посочените в член 308а, параграф 1 от Директива 2009/138/ЕО елементи. Това изискване е необходимо, за да могат оценките на надзорния орган да бъдат основани на прозрачна и обективна информация.

               (10)

               Настоящият регламент се основава на проектите за технически стандарти за изпълнение, представени на Европейската комисия от Европейския орган за застраховане и професионално пенсионно осигуряване.

               (11)

               Европейският орган за застраховане и професионално пенсионно осигуряване проведе обществени консултации по проектите на техническите стандарти за изпълнение, въз основа на които е изготвен настоящият регламент, анализира потенциалните разходи и ползи и поиска становище от Групата на участниците от сектора на застраховането и презастраховането, създадена с член 37 от Регламент (ЕС) № 1094/2010 на Европейския парламент и на Съвета (2),

               (12)

               За да се увеличи правната сигурност във връзка с надзорния режим по време на периода на поетапно въвеждане, предвиден в член 308а от Директива 2009/138/ЕО, който ще започне да тече на 1 април 2015 г., е важно да се гарантира, че настоящият регламент ще влезе в сила възможно най-скоро, в деня след деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Заявление за одобряване прилагането на изравнителна корекция
   1.   Застрахователните и презастрахователните предприятия, които желаят да прилагат изравнителна корекция, представят за тази цел писмено заявление за предварително одобрение от надзорния орган.
   2.   Заявлението се подава на един от официалните езици на държавата членка, в която застрахователното или презастрахователното предприятие има централно управление, или на език, който предварително е одобрен от надзорния орган, и съдържа най-малко информацията, която се изисква от членове 3—6 от настоящия регламент.
   3.   В заявлението застрахователните и презастрахователните предприятия добавят всяка друга полезна информация, която според тях може да бъдат необходима на надзорния орган при оценяването и взимането на решение. В заявлението се съдържа документация за свързания с него вътрешен процес на взимане на решения на застрахователното или презастрахователното предприятие.
   4.   Когато дадено заявление се подава за няколко портфейла от застрахователни или презастрахователни задължения, сведенията, изисквани по членове 3—6 от настоящия регламент, се представят поотделно за всеки обхванат в него портфейл.
   Член 2
   Съдържание на заявлението, свързано с целеви портфейл от активи
   Заявлението, свързано с целевия портфейл от активи по член 77б, параграф 1, буква а) от Директива 2009/138/ЕО, включва най-малко следното:

               а)

               сведения, че целевият портфейл от активи отговаря на всички съответни условия, посочени в член 77б, параграф 1 от Директива 2009/138/ЕО;

               б)

               с оглед определяне на основния спред, посочен в член 77в, параграф 1, буква б) от Директива 2009/138/ЕО — информация за активите в целевия портфейл, включваща сведения за всеки отделен актив и за процедурата, използвана за групирането на такива активи по клас, кредитно качество и срок;

               в)

               описание на процеса, използван за поддържане на целевия портфейл от активи в съответствие с член 77б, параграф 1, буква а) от Директива 2009/138/ЕО, включително процеса за поддържане на възпроизвеждането на очакваните парични потоци, когато те значително са се променили.

         Член 3
   Съдържание на заявлението, свързано с портфейл от застрахователни или презастрахователни задължения
   Заявлението, свързано с портфейл от застрахователни или презастрахователни задължения, към който би се прилагала изравнителна корекция, съдържа най-малко следното:

               а)

               сведения, че застрахователните или презастрахователните задължения удовлетворяват всички критерии в член 77б, параграф 1, букви г), д), ж) и й) от Директива 2009/138/ЕО;

               б)

               ако е налице риск от смърт — и количествени сведения, че най-добрата прогнозна оценка на портфейла от застрахователните или презастрахователните задължения не се повишава с повече от 5 % при риска от смърт по член 52 от Делегиран регламент (ЕС) 2015/35 (3).

         Член 4
   Съдържание на заявлението, свързано с изравняване на парични потоци и управление на портфейл
   Заявлението, свързано с изравняване на парични потоци и управление на допустимия портфейл от задължения и целевия портфейл от активи, съдържа най-малко следното:

               а)

               количествени сведения, че са изпълнени критериите в член 77б, параграф 1, буква в) от Директива 2009/138/ЕО, включително количествената и качествената оценка на това дали има несъответствие, което поражда рискове, които са съществени по отношение на рисковете, присъщи на застрахователната дейност, към което се прилага изравнителната корекция;

               б)

               сведения, че са внедрени подходящи процеси за правилно идентифициране, организиране и управление на портфейла от задължения и целевия портфейл от активи отделно от другите дейности на предприятието, както и че в съответствие с член 77б, параграф 1, буква б) от Директива 2009/138/ЕО целевите активи няма да бъдат използвани за покриването на загуби, възникнали от други дейности на предприятието;

               в)

               сведения за начина на коригиране на собствените средства в съответствие с член 81 от Директива 2009/138/ЕО, за да се отрази всяка намалена възможност за прехвърляне;

               г)

               сведения за начина на подходящо коригиране на капиталовото изискване за платежоспособност (КИП), за да се отрази всяко ограничаване на възможността за диверсификация на риска. По целесъобразност, тук се включват сведения за съответствие с членове 216, 217 и 234 от Делегиран регламент (ЕС) № 2015/35. Когато застрахователните и презастрахователните предприятия възнамеряват да изчисляват капиталовото изискване за платежоспособност според вътрешен модел, но не са получили необходимото одобрение от надзорните органи, те представят изискваните по настоящия параграф сведения въз основа на резултата, получен от прилагането на стандартната формула и на неодобрения вътрешен модел.

         Член 5
   Допълнително съдържание на писменото заявление
   В допълнение към информацията по членове 3—4 от настоящия регламент заявлението включва следното:

               а)

               потвърждение, че ако надзорният орган одобри прилагането на изравнителна корекция ще бъдат изпълнени условията на член 77б, параграф 3 от Директива 2009/138/ЕО;

               б)

               плана за ликвидност, изискван по член 44, параграф 2 от Директива 2009/138/ЕО;

               в)

               оценките, изисквани по член 44, параграф 2а, буква б) от Директива 2009/138/ЕО;

               г)

               оценките, изисквани по член 45, параграф 2а от Директива 2009/138/ЕО;

               д)

               подробно описание и демонстрация на изчислителния процес за определяне на изравнителната корекция в съответствие с изискванията на член 77в от Директива 2009/138/ЕО;

               е)

               списък с останалите заявления, които застрахователното или презастрахователното предприятие е подало или понастоящем възнамерява да подаде в рамките на следващите шест месеца, за одобрение на някой от елементите за периода на поетапно въвеждане, изброени в член 308а, параграф 1 от Директива 2009/138/ЕО.

         Член 6
   Оценка на заявлението
   1.   Надзорният орган потвърждава получаването на заявлението на застрахователното или презастрахователното предприятие.
   2.   Надзорният орган приема дадено заявление за пълно, ако то съдържа всички сведения, изисквани по членове 2—5 от настоящия регламент.
   3.   Надзорният орган се произнася по пълнотата на заявлението в рамките на 30 дни от датата на получаването му.
   4.   Ако надзорният орган установи, че заявлението не е пълно, той незабавно съобщава на съответното застрахователно или презастрахователно предприятие, че срокът за одобрение не е започнал да тече и посочва причините, поради които заявлението не се приема за пълно.
   5.   Надзорният орган се произнася по дадено заявление в рамките на шест месеца от получаването на пълното заявление.
   6.   Фактът, че надзорният орган е потвърдил, че заявлението е пълно, не пречи на този надзорен орган да поиска допълнителна информация, необходима за оценяването. В искането се уточнява необходимата допълнителна информация и основанията за искането ѝ.
   7.   При оценяването на заявлението надзорният орган постоянно комуникира със застрахователното или презастрахователното предприятие, като може да иска от него да измени предложения начин на прилагане на изравнителната корекция. Когато надзорният орган установи, че след внасянето на изменения би могъл да одобри заявлението за прилагане на изравнителна корекция, той незабавно уведомява писмено застрахователното и презастрахователното предприятие за необходимите изменения.
   8.   Дните между датата, на която в съответствие с параграфи 6 или 7 надзорният орган поиска допълнителната информация или измененията, и датата, на която той ги получи, не се включват в шестмесечния срок по параграф 5.
   9.   При оценяването на заявление съответното застрахователно или презастрахователно предприятие осигурява на надзорния орган достъп до всички писмени сведения, включително, ако е възможно — в електронен формат.
   10.   Ако застрахователното или презастрахователното предприятие внесе промени в заявлението си, то уведомява за това надзорния орган. В такъв случай заявлението се разглежда като ново, освен ако:

               а)

               промяната е вследствие на искане от надзорния орган за допълнителна информация или изменения; или

               б)

               надзорният орган се е уверил, че промяната не влияе съществено върху оценката на заявлението.

         11.   Докато надзорният орган не е взел решение по дадено заявление, застрахователното или презастрахователното предприятие може във всеки един момент да го оттегли посредством писмено уведомление. Ако застрахователното или презастрахователното предприятие впоследствие отново го подаде в същия вид или с изменения, надзорният орган го приема за ново.
   Член 7
   Решение по заявлението
   1.   При взимането на решение по дадено заявление надзорният орган може да вземе предвид други сведения, освен посочените в членове 2—5 от настоящия регламент, ако те са от значение за оценяване съблюдаването на условията по член 77б, параграф 1 и член 77в от Директива 2009/138/ЕО.
   2.   Надзорният орган съобщава решението по заявлението писмено на езика, на който е подадено заявлението.
   3.   Ако заявление е подадено за повече от един портфейл от застрахователни или презастрахователни задължения, надзорният орган може да реши да одобри заявлението по отношение само на някои портфейли. В този случай в писменото съобщаване на решението се уточнява към кои портфейли от застрахователни и презастрахователни задължения може да се прилага изравнителната корекция
   4.   Ако надзорният орган реши да отхвърли някои или всички портфейли, включени в дадено заявление, той излага ясно причините за решението си.
   5.   Когато дадено застрахователно или презастрахователно предприятие получи одобрение да прилага изравнителна корекция към портфейл от застрахователни и презастрахователни задължения, се приема, че това решение за одобрение обхваща бъдещите застрахователни и презастрахователни задължения и активи, добавени към този портфейл, обект на изравнителна корекция, при условие че предприятието докаже следното:

               а)

               бъдещите задължения и активи имат същите характеристики като включените в одобрения портфейл, обект на изравнителна корекция;

               б)

               портфейлът, обект на изравнителна корекция, продължава да удовлетворява съответните изисквания на Директива 2009/138/ЕО.

         Член 8
   Оттегляне от надзорния орган на предоставеното одобрение
   Когато надзорният орган сметне, че застрахователното или презастрахователното предприятие, за което е одобрил прилагането на изравнителна корекция, е престанало да отговаря на условията в член 77б, параграф 1 или член 77в от Директива 2009/138/ЕО, той го уведомява незабавно и обяснява естеството на неспазването.
   Член 9
   Влизане в сила
   Настоящият регламент влиза в сила в деня след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 24 март 2015 година.

            За Комисията

            Председател

         Jean-Claude JUNCKER

      (1)  ОВ L 335, 17.12.2009 г., стр. 1.

      (2)  Регламент (ЕС) № 1094/2010 на Европейския парламент и на Съвета от 24 ноември 2010 година за създаване на Европейски надзорен орган (Европейски орган за застраховане и професионално пенсионно осигуряване), за изменение на Решение № 716/2009/ЕО и за отмяна на Решение 2009/79/ЕО на Комисията (ОВ L 331, 15.12.2010 г., стр. 48).

      (3)  Делегиран регламент (ЕС) 2015/35 на Комисията от 10 октомври 2014 г. за допълнение на Директива 2009/138/ЕО на Европейския парламент и на Съвета относно започването и упражняването на застрахователна и презастрахователна дейност (Платежоспособност II) (ОВ L 12, 17.1.2015 г., стр. 1).


title: Регламент за изпълнение (ЕС) № 662/2012 на Комисията от 19 юли 2012 година за установяване на стандартни стойности при внос с цел определяне на входната цена на някои плодове и зеленчуци

text:
               20.7.2012

               BG

               Официален вестник на Европейския съюз

               L 192/4

         РЕГЛАМЕНТ ЗА ИЗПЪЛНЕНИЕ (ЕС) № 662/2012 НА КОМИСИЯТА
   от 19 юли 2012 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 19 юли 2012 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MK

                  41,0

                  ZZ

                  41,0

                  0707 00 05

                  TR

                  95,4

                  ZZ

                  95,4

                  0709 93 10

                  TR

                  96,1

                  ZZ

                  96,1

                  0805 50 10

                  AR

                  90,6

                  BO

                  97,8

                  TR

                  52,0

                  UY

                  90,0

                  ZA

                  90,2

                  ZZ

                  84,1

                  0808 10 80

                  AR

                  138,3

                  BR

                  89,2

                  CL

                  112,0

                  CN

                  126,4

                  NZ

                  132,9

                  US

                  146,3

                  UY

                  52,1

                  ZA

                  98,4

                  ZZ

                  112,0

                  0808 30 90

                  AR

                  137,1

                  CL

                  117,7

                  ZA

                  103,6

                  ZZ

                  119,5

                  0809 10 00

                  TR

                  166,6

                  ZZ

                  166,6

                  0809 29 00

                  TR

                  385,1

                  ZZ

                  385,1

                  0809 30

                  TR

                  177,2

                  ZZ

                  177,2

                  0809 40 05

                  BA

                  81,6

                  ZZ

                  81,6

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) 2015/447 на Комисията от 17 март 2015 година относно разпределението между доставки и директни продажби на националните квоти за мляко за периода 2014/2015 г., които са определени в приложение IX към Регламент (ЕО) № 1234/2007 на Съвета

text:
               18.3.2015

               BG

               Официален вестник на Европейския съюз

               L 74/21

         РЕГЛАМЕНТ ЗА ИЗПЪЛНЕНИЕ (ЕС) 2015/447 НА КОМИСИЯТА
   от 17 март 2015 година
   относно разпределението между доставки и директни продажби на националните квоти за мляко за периода 2014/2015 г., които са определени в приложение IX към Регламент (ЕО) № 1234/2007 на Съвета
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 69, параграф 1 във връзка с член 4 от него,
   като има предвид, че:

               (1)

               Регламент (ЕС) № 1308/2013 на Европейския парламент и на Съвета (2) отмени и замени Регламент (ЕО) № 1234/2007, считано от 1 януари 2014 г. В член 230, параграф 1, буква а) от Регламент (ЕС) № 1308/2013 обаче се предвижда, че по отношение на системата за ограничаване на производството на мляко част II, дял I, глава III, раздел III от Регламент (ЕО) № 1234/2007, както и членове 55 и 85 от него и приложения IX и Х към него продължават да се прилагат до 31 март 2015 г.

               (2)

               В член 67, параграф 2 от Регламент (ЕО) № 1234/2007 се предвижда, че производителите могат да имат една или две индивидуални квоти — една за доставки и една за директни продажби, като количествата могат да бъдат преобразувани от единия вид квота в другия само от компетентния орган на държавата членка при надлежно обосновано искане от страна на производителя.

               (3)

               В Регламент за изпълнение (ЕС) № 266/2014 на Комисията (3) се определя разпределението между доставки и директни продажби за периода 1 април 2013 г. — 31 март 2014 г. за всички държави членки.

               (4)

               В съответствие с член 25, параграф 2 от Регламент (ЕО) № 595/2004 на Комисията (4) държавите членки уведомиха Комисията за количествата, които са били окончателно преобразувани по искане на производителите между индивидуалните квоти за доставки и за директни продажби.

               (5)

               Следователно е целесъобразно да се направи разпределение между доставки и директни продажби на националните квоти за периода 1 април 2014 г. — 31 март 2015 г., определени в точка 1 от приложение IX към Регламент (ЕО) № 1234/2007.

               (6)

               Съгласно член 69, параграф 1 във връзка с член 4 от Регламент (ЕО) № 1234/2007 Комисията трябваше да предприеме действия в съответствие с процедурата по член 195, параграф 2 от същия регламент. Съответната процедура съгласно Регламент (ЕС) № 1308/2013 е процедурата по разглеждане, упомената в член 229, параграф 2 от посочения регламент.

               (7)

               Предвид факта, че разпределението между директни продажби и доставки се използва като референтна основа за осъществяване на проверки в съответствие с членове 19 — 22 от Регламент (ЕО) № 595/2004 и за изготвяне на годишния въпросник, предвиден в приложение I към същия регламент, е целесъобразно да се определи дата, на която изтича действието на настоящия регламент и която е след последната възможна дата за осъществяване на посочените проверки.

               (8)

               Мерките, предвидени в настоящия регламент, са в съответствие със становището на Комитета за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   Разпределението между доставки и директни продажби на националните квоти, определени в приложение IX към Регламент (ЕО) № 1234/2007, което е приложимо за периода 1 април 2014 г. — 31 март 2015 г., е посочено в приложението към настоящия регламент.
   Член 2
   Настоящият регламент влиза в сила на третия ден след деня на публикуването му в Официален вестник на Европейския съюз.
   Срокът му на действие изтича на 30 септември 2016 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 17 март 2015 година.

            За Комисията

            Председател

         Jean-Claude JUNCKER

      (1)  ОВ L 299, 16.11.2007 г., стр. 1.

      (2)  Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (ОВ L 347, 20.12.2013 г., стр. 671).

      (3)  Регламент за изпълнение (ЕС) № 266/2014 на Комисията от 14 март 2014 г. относно разпределението между доставки и директни продажби на националните квоти за мляко за периода 2013/2014 г., които са определени в приложение IX към Регламент (ЕО) № 1234/2007 на Съвета (ОВ L 76, 15.3.2014 г., стр. 31).

      (4)  Регламент (ЕО) № 595/2004 на Комисията от 30 март 2004 г. за определяне на подробни правила за прилагане на Регламент (ЕО) № 1788/2003 на Съвета относно въвеждането на такса в сектора на млякото и млечните продукти (ОВ L 94, 31.3.2004 г., стр. 22).

      ПРИЛОЖЕНИЕ

                  Държави членки

                  Доставки (в тонове)

                  Директни продажби (в тонове)

                  Белгия

                  3 566 075,994

                  36 038,916

                  България

                  981 934,239

                  67 583,377

                  Чешка република

                  2 910 127,559

                  25 017,298

                  Дания

                  4 847 759,582

                  149,891

                  Германия

                  30 229 156,242

                  89 772,508

                  Естония

                  687 975,699

                  4 950,350

                  Ирландия

                  5 782 858,891

                  1 563,345

                  Гърция

                  878 297,757

                  1 317,000

                  Испания

                  6 491 200,263

                  66 355,182

                  Франция

                  26 043 679,756

                  327 551,521

                  Хърватия

                  698 376,994

                  66 623,006

                  Италия

                  10 921 420,936

                  367 121,930

                  Кипър

                  155 022,240

                  636,552

                  Латвия

                  770 138,701

                  10 993,997

                  Литва

                  1 753 855,868

                  73 783,113

                  Люксембург

                  292 166,310

                  588,000

                  Унгария

                  1 967 795,932

                  165 608,590

                  Малта

                  52 205,729

                  0,000

                  Нидерландия

                  11 972 757,363

                  77 735,292

                  Австрия

                  2 911 286,952

                  81 441,536

                  Полша

                  9 923 889,074

                  131 907,982

                  Португалия (1)

                  2 080 193,719

                  8 710,827

                  Румъния

                  1 571 952,247

                  1 705 244,231

                  Словения

                  597 453,865

                  20 719,515

                  Словакия

                  1 075 927,489

                  39 828,732

                  Финландия (2)

                  2 615 170,922

                  4 657,981

                  Швеция

                  3 589 229,658

                  4 800,000

                  Обединено кралство

                  15 755 730,218

                  140 974,348

         (1)  С изключение на Мадейра.

         (2)  Финландската национална квота, посочена в приложение IX към Регламент (ЕО) № 1234/2007, и общото количество на финландската национална квота, посочено в приложението към настоящия регламент, се различават поради увеличение на квотата със 784,683 тона с цел да се компенсират финландските SLOM производители съгласно член 67, параграф 4 от Регламент (ЕО) № 1234/2007.


title: Регламент за изпълнение (ЕС) № 1084/2011 на Комисията от 27 октомври 2011 година за изменение и поправка на Регламент (ЕО) № 1235/2008 за определяне на подробни правила за прилагането на Регламент (ЕО) № 834/2007 на Съвета по отношение на режима за внос на биологични продукти от трети държави

text:
               28.10.2011

               BG

               Официален вестник на Европейския съюз

               L 281/3

         РЕГЛАМЕНТ ЗА ИЗПЪЛНЕНИЕ (ЕС) № 1084/2011 НА КОМИСИЯТА
   от 27 октомври 2011 година
   за изменение и поправка на Регламент (ЕО) № 1235/2008 за определяне на подробни правила за прилагането на Регламент (ЕО) № 834/2007 на Съвета по отношение на режима за внос на биологични продукти от трети държави
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 834/2007 на Съвета от 28 юни 2007 г. относно биологичното производство и етикетирането на биологични продукти и за отмяна на Регламент (ЕИО) № 2092/91 (1), и по-специално член 33, параграф 2 и член 38, буква г) от него,
   като има предвид, че:

               (1)

               Член 7, параграф 2 от Регламент (ЕО) № 1235/2008 на Комисията (2) предвижда списъкът с признати трети държави да съдържа цялата информация за всяка трета държава, необходима за проверка дали продаваните на пазара на Съюза продукти са били инспектирани от системата за контрол на третата държава, призната в съответствие с член 33, параграф 2 от Регламент (ЕО) № 834/2007. Тунис е внесъл поправка на съответните спецификации, посочени в приложение III към Регламент (ЕО) № 1235/2008 след създаването на нова генерална дирекция за биологичното земеделие към Министерството на земеделието, която е станала новият компетентен орган, отговарящ за системата за контрол в Тунис.

               (2)

               Регламент за изпълнение (ЕС) № 590/2011 на Комисията (3) добавя в приложение III към Регламент (ЕО) № 1235/2008 нов текст по отношение на Канада. Точка 1 „Продуктови категории“ от този текст съдържа грешка дотолкова, доколкото създава отделна буква в) за „фуражи“ като една от тези категории, докато всъщност това представлява една от възможните употреби на „преработени селскостопански продукти“, споменати в точка 1, буква б) от посочения текст.

               (3)

               Канада информира Комисията, че списъкът с контролните органи, включен в приложение III към Регламент (ЕО) № 1235/2008 също съдържа грешка, тъй като контролният орган „Control Union Certifications“ не е акредитиран от канадската агенция за инспекция на храните да предоставя услуги по сертифициране в Канада.

               (4)

               Регламент (ЕО) № 1235/2008 следва да бъде съответно изменен и поправен.

               (5)

               В името на правната сигурност коригиращата разпоредба, установена в настоящия регламент, следва да се прилага от датата на влизане в сила на Регламент (ЕС) № 590/2011.

               (6)

               Мерките, предвидени в настоящия регламент, са в съответствие със становището на Регулаторния комитет по биологично производство,

         ПРИЕ НАСТОЯЩИЯ РЕГЛАМЕНТ:
   Член 1
   Разпоредби за изменение
   В текста, отнасящ се за Тунис, в приложение III към Регламент (ЕО) № 1235/2008 точка 4 се заменя със следното:

      „4.   Компетентен орган: Direction générale de l’Agriculture Biologique (Ministère de l’Agriculture et de l’Environnement); www.agriportail.tn“.

   Член 2
   Разпоредби за поправка
   Текстът, свързан с Канада, в приложение III към Регламент (ЕО) № 1235/2008 се изменя, както следва:

               1)

               в точка 1, букви б) и в) се заменят със следното:

                           „б)

                           преработени селскостопански продукти, предназначени за храна и фураж;“

               2)

               в точка 5 шестото тире „Control Union Certifications (CUC), www.controlunion.com“ се заличава.

         Член 3
   Настоящият регламент влиза в сила в деня на публикуването му в Официален вестник на Европейския съюз.

   Въпреки това член 2 се прилага от 28 юни 2011 г.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 27 октомври 2011 година.

            За Комисията

            Председател

         José Manuel BARROSO

      (1)  ОВ L 189, 20.7.2007 г., стр. 1.

      (2)  ОВ L 334, 12.12.2008 г., стр. 25.

      (3)  ОВ L 161, 21.6.2011 г., стр. 9.


title: Регламент за изпълнение (ЕС) 2015/816 на Комисията от 22 май 2015 година за одобрение на изменение, което не е несъществено, в спецификацията на наименование, вписано в Регистъра на защитените наименования за произход и защитените географски указания [Canard à foie gras du Sud-Ouest (Chalosse, Gascogne, Gers, Landes, Périgord, Quercy) (ЗГУ)]

text:
               27.5.2015

               BG

               Официален вестник на Европейския съюз

               L 129/10

         РЕГЛАМЕНТ ЗА ИЗПЪЛНЕНИЕ (ЕС) 2015/816 НА КОМИСИЯТА
   от 22 май 2015 година
   за одобрение на изменение, което не е несъществено, в спецификацията на наименование, вписано в Регистъра на защитените наименования за произход и защитените географски указания [Canard à foie gras du Sud-Ouest (Chalosse, Gascogne, Gers, Landes, Périgord, Quercy) (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 53, параграф 1, първа алинея от Регламент (ЕС) № 1151/2012 Комисията разгледа заявлението на Франция за одобрение на изменение в спецификацията на защитеното географско указание „Canard à foie gras du Sud-Ouest (Chalosse, Gascogne, Gers, Landes, Périgord, Quercy)“, регистрирано по силата на Регламент (ЕО) № 1338/2000 на Комисията (2).

               (2)

               Тъй като въпросното изменение не е несъществено по смисъла на член 53, параграф 2 от Регламент (ЕС) № 1151/2012, в съответствие с член 50, параграф 2, буква а) от същия регламент Комисията публикува заявлението за изменение в Официален вестник на Европейския съюз
                   (3).

               (3)

               Тъй като Комисията не получи никакви възражения по член 51 от Регламент (ЕС) №o1151/2012, изменението в спецификацията следва да бъде одобрено,

         ПРИЕ НАСТОЯЩИЯ РЕГЛАМЕНТ:
   Член 1
   Одобрява се публикуваното в Официален вестник на Европейския съюз изменение в спецификацията на наименованието „Canard à foie gras du Sud-Ouest (Chalosse, Gascogne, Gers, Landes, Périgord, Quercy)“ (ЗГУ).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 22 май 2015 година.

            За Комисията,

            от името на председателя,

         Phil HOGAN

            Член на Комисията

      (1)  ОВ L 343, 14.12.2012 г., стр. 1.

      (2)  Регламент (ЕО) № 1338/2000 на Комисията от 26 юни 2000 г. относно допълнение на приложението към Регламент (ЕО) № 2400/96 относно вписването на някои означения в „Регистър на защитените наименования за произход и на защитените географски указания“, предвиден в Регламент (ЕИО) № 2081/92 на Съвета за защита на географските указания и наименованията за произход на селскостопанските и хранителните продукти (ОВ L 154, 27.6.2000 г., стр. 5).

      (3)  ОВ C 11, 15.1.2015 г., стр. 24.